Mestská časť Bratislava-Nové Mesto

Materiál na rokovanie
Miestnej rady
dňa 24.11.2015

Všeobecne záväzné nariadenie mestskej časti Bratislava–Nové Mesto         
č.  ..../2015 
o miestnych daniach na území mestskej časti Bratislava–Nové Mesto 

Predkladá:		Materiál obsahuje:	

Mgr. Ing. Ľubomír Baník	
prednosta 	

	

Zodpovedný:	
   
RNDr. Jana Ondrová	
vedúca hospodárskeho a finančného
oddelenia  	

	
Spracovateľ: 	
  
Ing. Ingrid Hollá	
referent referátu  rozpočtu a miestnych daní oddelenia hospodárskeho a finančného 	

	
Na rokovanie prizvať: 	

zodpovedného a spracovateľa	

1.	Návrh uznesenia	
2.	Dôvodová správa	
3.	Text VZN

Stanovisko právnej skupiny:
- je zapracované v texte

 

	

november 2015	

Návrh uznesenia

Miestna rada 

odporúča

Miestnemu zastupiteľstvu

s c h v á l i ť

Všeobecne záväzné nariadenie mestskej časti Bratislava–Nové Mesto č. .../2015 o miestnych daniach na území mestskej časti Bratislava–Nové Mesto 

a)  bez pripomienok

b)  s pripomienkami

Dôvodová správa

Návrh nového Všeobecne záväzného nariadenia mestskej časti Bratislava-Nové Mesto o miestnych daniach na území mestskej časti Bratislava-Nové Mesto vyplynul v predkladanom znení z dôvodu úprav slovných spojení, nutnosti umožnenia platby dane nad 2.000 € v splátkach a bližšej špecifikácie výšky sadzby dane za jednotlivé druhy nevýherných hracích prístrojov (ďalej len „NHP“).

V poslednom čase je zo strany daňovníkov zvýšený počet otázok na nedostatočné vysvetlenie druhov nevýherných hracích prístrojov. Preto zastávame názor, že je potrebné bližšie špecifikovať jednotlivé druhy NHP a zároveň aj upraviť výšku sadzby dane príslušnú pre jednotlivé druhy NHP. 

Od roku 2012 do 2014 sme mali registrovaného len jedného daňovníka, ktorý začiatkom tohto roka odhlásil a odstránil svoj  NHP z našej mestskej časti. Z uvedeného dôvodu s cieľom zvýšiť príjem z miestnych daní bol vypracovaný systém zisťovania umiestnenia NHP v mestskej časti Bratislava-Nové Mesto. V súčasnosti už prebieha miestne zisťovanie umiestnených NHP v mestskej časti Bratislava–Nové Mesto v zmysle § 37 zákona                  č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov zamerané na zistenie skutočne umiestnených NHP v mestskej časti. Jeho výsledkom bude zdanenie všetkých prevádzkovaných NHP aj za uplynulé roky. 

Doteraz bolo zistených niekoľko prevádzok, ktoré síce NHP (napr. šípky, biliard) majú, ale ich nespoplatňujú z dôvodu vysokého daňového zaťaženia. Ich klienti majú možnosť tieto NHP využívať bez poplatku, z čoho vyplýva, že prevádzkovateľ NHP nie je povinný za ne platiť daň. Predpokladá sa, že v našej mestskej časti sa môžu nachádzať aj prevádzkovatelia, ktorí prevádzkujú NHP za odplatu a pritom obchádzajú povinnosť registrácie NHP (nepodali daňové priznanie za prevádzkované NHP) a teda v rozpore so zákonom tieto NHP nezdaňujú.  Návrh na zníženie sadzby dane pri jednotlivých druhoch NHP sa predkladá z dôvodu, že zníženie daňového zaťaženia bude pre daňovníkov lepšie akceptovateľné. V súčinnosti s prebiehajúcim miestnym zisťovaním to môže viesť k tomu, že prevádzkovatelia NHP prehodnotia svoj postoj a budú postupovať v súlade so zákonom, t.j. predložia daňové priznania, čo v konečnom dôsledku môže viesť k celkovému zvýšeniu príjmov z tohto druhu dane.

Pri návrhu nových sadzieb dane za predajné automaty a nevýherné hracie prístroje na rok 2016 (a ďalšie) sme vychádzali z porovnania sadzieb s inými mestskými časťami. Prikladáme tabuľku s prehľadom aktuálnych sadzieb uvedených daní jednotlivých mestských častí. Okrem toho prikladáme ako prílohu aj tabuľku, ktorá obsahuje údaje o skutočnom výbere daní za predchádzajúce roky v našej mestskej časti Bratislava-Nové Mesto. 

Vzhľadom na to, že niektorí daňovníci pri vyrubenej vyššej dani z predajných automatov a dani za užívanie verejného priestranstva nie sú schopní danú daň zaplatiť v jednej splátke, navrhujeme, aby pri výške dane nad 2.000 € daňovník uhradil daň v dvoch rovnomerných splátkach, a to v súlade so splatnosťou určenou vo vydanom rozhodnutí.

V predloženom návrhu Všeobecného záväzného nariadenia o miestnych daniach na území mestskej časti Bratislava-Nové Mesto sa mení a dopĺňa:

1.	V texte Všeobecne záväzného nariadenia sa slovo „eur“ nahrádza znakom „€“
2.	V § 2 ods. /5/ písm. e) sa nahrádza  spojka „a“ spojkou „alebo“
3.	§ 3 ods. /4/ znie: „/4/ Sadzba dane za jeden predajný automat a kalendárny rok je 150 €.“
4.	V  § 3  ods. /6/ sa za slovom „štítkom“ dopĺňajú slová „na vhodnom a viditeľnom mieste“
5.	V § 3 ods. /9/ sa na konci prvého odseku dopĺňa text „ Od dane za predajné automaty sú oslobodené predajné automaty umiestnené v školách .“
6.	§ 4 ods. /5/ znie: „ /5/ Sadzba dane za jeden nevýherný hrací prístroj a kalendárny rok je: 
       a) 670,00 € za elektronický prístroj na počítačové hry,
  b) 500,00 € za mechanický prístroj – bowling,
  c) 300,00 € za mechanický prístroj -  biliard,
  d) 170,00 € za šípky, stolný futbal, stolný hokej, stolný basketbal,
  e) 250,00 € za mechanický a elektronický prístroj neuvedený v § 4 ods. /5 / písm. a) až d),     
  f) 250,00 € za automaty a iné zariadenia na zábavné hry. 
7.	V § 4 ods. /7/ sa za slovom „štítkom“ dopĺňajú slová „na vhodnom a viditeľnom mieste“
8.	V § 5 ods. /15/ za slová „ nevýherné hracie prístroje“  sa dopĺňajú slová „vo výške do   2.000 € vrátane“
9.	V § 5 ods. /16/ prvú vetu nahradiť vetou „Správca dane pri vyrubenej dani za psa, dani za predajné automaty a dani za nevýherné hracie prístroje nad 2.000 € určí platenie dane v dvoch splátkach.“
10.	V § 6 ods. /10/ vypustiť text posledných dvoch viet prvého odseku a nahradiť novým textom „Vyrubená daň do 2.000 € vrátane je splatná do 15 dní odo dňa nadobudnutia právoplatnosti rozhodnutia. Správca dane pri vyrubenej dani nad 2.000 € určí platenie dane v dvoch splátkach. Splátky dane sú splatné v lehotách určených správcom dane v rozhodnutí, ktorým sa daň vyrubuje.“
11.	V § 6 ods. /15/ doplniť na konci prvej vety slová „ a to najneskôr v deň vzniku daňovej povinnosti“
12.	Mení sa príloha č. 1 „Oznámenie vzniku – zániku daňovej povinnosti za užívanie verejného priestranstva“ Všeobecne záväzného nariadenia mestskej časti Bratislava–Nové Mesto č. 6/2012 zo dňa 11.12.2012 o miestnych daniach na území mestskej časti Bratislava–Nové Mesto v znení neskorších predpisov a nahrádza sa novou prílohou: „Oznámenie vzniku – zániku daňovej povinnosti za užívanie verejného priestranstva“, ktorá tvorí prílohu č. 1 tohto Všeobecne záväzného nariadenia.

MESTSKÁ ČASŤ BRATISLAVA-NOVÉ MESTO
---------------------------------------------------------------

Všeobecne záväzné nariadenie
mestskej časti Bratislava-Nové Mesto

č.    /2015
zo dňa ..................
o miestnych daniach na území mestskej časti Bratislava-Nové Mesto

Miestne zastupiteľstvo mestskej časti Bratislava - Nové Mesto podľa § 15 ods. 2 písm. a), e) a f) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov, § 2 ods. 1 písm. b), c), e), f) a § 29, § 36, § 51 a § 59 zákona Slovenskej národnej rady č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon č. 582/2004 Z.z.“), zákona Slovenskej národnej rady č. 563/2009 Z.z. o správe daní a o zmene a doplnení niektorých zákonov (ďalej len „zákon č. 563/2009 Z.z.“) a v súlade so Štatútom hlavného mesta Slovenskej republiky Bratislavy (ďalej len „Štatút“) sa uznieslo na tomto všeobecne záväznom nariadení: 
§ 1
Úvodné ustanovenie
/1/ Toto všeobecne záväzné nariadenie (ďalej len „nariadenie“) upravuje povinnosti fyzických a právnických osôb pri vzniku a zániku daňovej povinnosti, druhy miestnych daní, ktoré mestská časť Bratislava -Nové Mesto (ďalej len „mestská časť“) bude vyberať, sadzby daní, potrebné náležitosti a sankcie za porušenie tohto nariadenia.
/2/ Mestská časť vykonáva na svojom území ako správca dane správu týchto miestnych daní:
a)	daň za psa,
b)	daň za predajné automaty,
c)	daň za nevýherné hracie prístroje,
d)	daň za užívanie verejného priestranstva (miestne komunikácie III. a IV. triedy a ostatné   verejné priestranstvo).

/3/ Hlavné mesto SR Bratislava vyberá miestne dane podľa vlastného všeobecne záväzného nariadenia.
§ 2
Daň za psa
/1/ Predmetom dane za psa je pes starší ako 6 mesiacov, chovaný fyzickou osobou alebo právnickou osobou.
/2/ Predmetom dane za psa nie je:
a)	pes chovaný na vedecké účely a výskumné účely,
b)	pes umiestnený v útulku zvierat,
c)	pes so špeciálnym výcvikom, ktorého vlastní alebo používa držiteľ preukazu fyzickej osoby s ťažkým zdravotným postihnutím alebo držiteľ preukazu fyzickej osoby s ťažkým zdravotným postihnutím so sprievodcom.
/3/ Daňovníkom je fyzická alebo právnická osoba, ktorá je:
a)	vlastníkom psa,
b)	držiteľom psa, ak sa nedá preukázať, kto psa vlastní.
/4/ Základom dane je počet psov.
/5/ Sadzba dane za jedného psa a kalendárny rok je:
a)	50,00 € za psa, chovaného v byte v bytovom dome, ktorého vlastníkom alebo držiteľom je
 fyzická osoba,
b)	50,00 € za psa, chovaného v rodinnom dome, ktorého vlastníkom alebo držiteľom je
                           fyzická osoba,
c)	25,00 € za psa adoptovaného z útulku, za sterilizovaného psa na základe písomného
                           potvrdenia,
d)	10,00 € za psa, ktorého vlastníkom alebo držiteľom je fyzická osoba, ktorej jediným
                            príjmom je starobný alebo invalidný dôchodok,
e)	10,00 € za psa, ktorý absolvoval všestrannú skúšku podľa národného alebo medzinárodného
                           skúšobného poriadku,
f)	70,00 € za psa, ktorý je chovaný vo firme ako strážny pes.
Daňovník si uplatní zníženú sadzbu podľa písm. c) potvrdením z útulku alebo potvrdením od veterinára, v prípade d) rozhodnutím o priznaní dôchodku a čestným vyhlásením, že ide o jediný príjem, v prípade e) dokladom o absolvovaní príslušnej skúšky.
/6/ Pri súbehu rôznych sadzieb dane sa uplatní sadzba výhodnejšia pre daňovníka, toto ustanovenie sa nevzťahuje na ods.5. písm. e).

/7/ Od dane je oslobodený daňovník:
a)	vlastník alebo držiteľ psa, ktorý je držiteľom preukazu fyzickej osoby s ťažkým zdravotným postihnutím alebo držiteľom preukazu fyzickej osoby s ťažkým zdravotným postihnutím so sprievodcom,
b)	vlastník alebo držiteľ psa, ktorý chová psa z dôvodu terapeutického účinku pre postihnutého člena rodiny (dieťaťa alebo nesvojprávnej osoby),
c)	vlastník alebo držiteľ psa používaného pri záchranných, lokalizačných a likvidačných prácach pri plnení úloh civilnej ochrany v zmysle zákona
č. 42/1994 Z.z. o civilnej ochrane obyvateľstva v znení neskorších predpisov,
d)	po dobu 1 roka vlastník alebo držiteľ, ktorý psa nadobudol z útulku zvierat
e)	osamelá osoba s príjmom na hranici životného minima.

Daňovník si uplatní oslobodenie v prípade a) predložením preukazu fyzickej osoby s ťažkým zdravotným postihnutím alebo preukazu fyzickej osoby s ťažkým zdravotným postihnutím so sprievodcom, v prípade b) predloží daňovník doklad - preukaz fyzickej osoby s ťažkým zdravotným postihnutím alebo preukaz fyzickej osoby s ťažkým zdravotným postihnutím so sprievodcom postihnutého člena rodiny alebo doklad o nesvojprávnosti, v prípade c) doklad v súlade so zákonom č. 42/1994 Z.z., v prípade d) predložením potvrdenia z útulku zvierat a v prípade e) doložením dokladu o sociálnej odkázanosti, prípadne iného dokladu preukazujúceho príjem na hranici životného minima.

/8/ Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 2 ods./1/ a zaniká posledným dňom mesiaca, v ktorom pes prestal byť predmetom dane.
/9/ Mestská časť vykonáva správu dane za psov, ktorí sú chovaní, resp. držaní na jej území.

§ 3
Daň za predajné automaty

/1/ Predmetom dane za predajné automaty sú prístroje a automaty, ktoré vydávajú tovar za odplatu (ďalej len „predajné automaty“) a sú umiestnené v priestoroch prístupných verejnosti. Predmetom dane za predajné automaty nie sú automaty, ktoré vydávajú cestovné lístky verejnej dopravy.
/2/ Daňovníkom je fyzická alebo právnická osoba, ktorá predajné automaty prevádzkuje.
/3/ Základom dane je počet predajných automatov.
/4/ Sadzba dane za jeden predajný automat a kalendárny rok je 150 €.

/5/ Daňová povinnosť vzniká prvým dňom kalendárneho mesiaca, v ktorom sa predajný automat začal prevádzkovať a zaniká posledným dňom mesiaca, v ktorom sa ukončilo jeho prevádzkovanie. Ak dôjde v rámci jedného kalendárneho mesiaca k zmene správcu dane k tomu istému predmetu dane, vzniká daňová povinnosť u nového správcu dane prvým dňom mesiaca nasledujúceho po mesiaci, v ktorom došlo k zmene správcu dane.

/6/ Fyzická osoba alebo právnická osoba, ktorá predajný automat prevádzkuje, je povinná označiť každý predajný automat štítkom na vhodnom a viditeľnom mieste s uvedením týchto údajov:
a)	meno a priezvisko fyzickej osoby - podnikateľa alebo obchodné meno právnickej osoby,
b)	adresa trvalého pobytu fyzickej osoby alebo sídlo právnickej osoby, telefónne číslo kontaktnej osoby
c)	dátum začatia prevádzkovania predajného automatu,
d)	registračné číslo automatu.
/7/ Fyzická osoba alebo právnická osoba, ktorá predajný automat prevádzkuje, je povinná viesť preukaznú evidenciu predajných automatov, prevádzkovaných na území mestskej časti, ktorá obsahuje meno, priezvisko a adresu trvalého pobytu fyzickej osoby alebo obchodné meno a sídlo právnickej osoby, ktorá predajný automat prevádzkuje, IČO, názov každého predajného automatu, miesto a dátum jeho umiestnenia, dátum začatia prevádzkovania, výrobné číslo, evidenčné číslo, akej sadzbe podlieha a druh predávaného tovaru.
/8/ Mestská časť vykonáva správu dane za predajné automaty, ktoré sú prevádzkované na jej území.
/9/ Od dane za predajné automaty je oslobodený daňovník , ktorý prevádzkuje automaty predávajúce výlučne ochranné prostriedky proti šíreniu nákazlivých pohlavných chorôb. Ak prevádzkovateľ prevádzkuje aj predajné automaty na iné tovary, alebo automaty, v ktorých sa predávajú aj iné tovary ako ochranné prostriedky proti šíreniu nákazlivých pohlavných chorôb, od dane sú oslobodené len automaty výlučne na ochranné prostriedky, pričom za ostatné predajné automaty daňovník daň platí v súlade so sadzbou uvedenou v ods. /4/. Od dane za predajné  automaty sú oslobodené predajné automaty umiestnené v školách.
§ 4
Daň za nevýherné hracie prístroje
/1/ Predmetom dane za nevýhemé hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len „nevýherné hracie prístroje“).
/2/ Nevýherné hracie prístroje sú:
a)	elektronické prístroje na počítačové hry,
b)	mechanické prístroje, elektronické prístroje, automaty a iné zariadenia na zábavné hry.
/3/ Daňovníkom je fyzická alebo právnická osoba, ktorá nevýherné hracie prístroje prevádzkuje. /4/ Základom dane je počet nevýherných hracích prístrojov.
/5/ Sadzba dane za jeden nevýhemý hrací prístroj a kalendárny rok je:
a)	670,00 € za elektronický prístroj na počítačové hry,
b)	500,00 € za mechanický prístroj – bowling,
c)	300,00 € za mechanický prístroj – biliard,
d)	170,00 € za šípky, stolný futbal, stolný hokej, stolný basketbal
e)	250,00 € za mechanický a elektronický prístroj neuvedený v § 4 ods. /5/ písm. a) až d),
f)	250,00 € za automaty a iné zariadenia na zábavné hry.

/6/ Daňová povinnosť vzniká prvým dňom kalendárneho mesiaca, v ktorom sa nevýherný hrací prístroj začal prevádzkovať a zaniká posledným dňom mesiaca, v ktorom sa ukončilo jeho prevádzkovanie. Ak dôjde v rámci jedného kalendárneho mesiaca k zmene správcu dane k tomu istému predmetu dane, vzniká daňová povinnosť u nového správcu dane prvým dňom mesiaca nasledujúceho po mesiaci, v ktorom došlo k zmene správcu dane.
/7/ Fyzická osoba alebo právnická osoba, ktorá nevýherný hrací prístroj prevádzkuje (daňovník), je povinná označiť každý nevýherný hrací prístroj štítkom na vhodnom a viditeľnom mieste s uvedenením týchto údajov:
a)	meno a priezvisko fyzickej osoby alebo obchodné meno právnickej osoby (prevádzkovateľ),
b)	adresa trvalého pobytu fyzickej osoby alebo sídlo právnickej osoby,
c)	miesto umiestnenia prístroja, typ prístroja,
d)	kontaktná osoba,
e)	dátum začatia prevádzkovania nevýherného hracieho prístroja.

/8/ Fyzická osoba alebo právnická osoba, ktorá nevýherný hrací prístroj prevádzkuje, je povinná viesť preukaznú evidenciu nevýherných hracích prístrojov, prevádzkovaných na území mestskej časti, ktorá obsahuje meno, priezvisko a adresu trvalého pobytu fyzickej osoby alebo obchodné meno a sídlo právnickej osoby, ktorá nevýherný hrací prístroj prevádzkuje, IČO, názov každého nevýherného hracieho prístroja, miesto a dátum jeho umiestnenia, dátum začatia prevádzkovania, výrobné číslo, evidenčné číslo, akej sadzbe podlieha a druh nevýherného hracieho prístroja.
/9/ Mestská časť vykonáva správu dane za nevýherné hracie prístroje, ktoré sú prevádzkované na jej území.

§ 5
Spoločné ustanovenia k dani za psa, k dani za predajné automaty
a k dani za nevýherné hracie prístroje

/1/ Priznanie k dani za psa, k dani za predajné automaty a k dani za nevýherné hracie prístroje je daňovník povinný podať príslušnému správcovi dane do 31. januára toho zdaňovacieho obdobia, v ktorom mu vznikla daňová povinnosť k týmto daniam alebo niektorej z nich podľa stavu k 1. januáru zdaňovacieho obdobia.
/2/ Ak vznikne daňová povinnosť k dani za psa, k dani za predajné automaty a k dani za nevýherné hracie prístroje v priebehu zdaňovacieho obdobia, daňovník je povinný podať priznanie k tej dani, ku ktorej vznikla daňová povinnosť najneskôr do 30 dní odo dňa vzniku tejto daňovej povinnosti.
/3/ Ak daňovník podal priznanie k dani za psa, k dani za predajné automaty a k dani za nevýherné hracie prístroje podľa § 5 ods.1 , ods.2 a daňová povinnosť k dani za psa, k dani za predajné automaty a k dani za nevýherné hracie prístroje vznikne alebo zanikne v priebehu zdaňovacieho obdobia, je povinný podať čiastkové priznanie k tej dani, ku ktorej vznikne alebo zanikne daňová povinnosť príslušnému správcovi dane najneskôr do 30 dní odo dňa vzniku alebo zániku daňovej povinnosti.
/4/ V čiastkovom podaní je daňovník povinný uviesť len zmeny oproti dovtedy podanému priznaniu k dani za psa, k dani za predajné automaty a k dani za nevýherné hracie prístroje vrátane čiastkového priznania k týmto daniam alebo niektorej z nich.
/5/ Pred uplynutím lehoty na podanie priznania k dani za psa, k dani za predajné automaty a k dani za nevýherné hracie prístroje alebo niektorej z nich alebo čiastkového priznania k týmto daniam alebo niektorej z nich môže daňovník podať opravné priznanie. Na vyrubenie dane je rozhodujúce posledné podané opravné priznanie, pričom na podané priznanie alebo čiastkové priznanie alebo predchádzajúce opravné priznanie sa neprihliada.
/6/ Daňovník je povinný podať dodatočné priznanie, ak zistí, že v priznaní k dani za psa, k dani za predajné automaty a k dani za nevýherné hracie prístroje alebo niektorej z nich alebo v čiastkovom priznaní k týmto daniam alebo niektorej z nich neuviedol správne údaje na vyrubenie dane najneskôr do štyroch rokov od konca roka, v ktorom vznikla povinnosť podať priznanie k dani za psa, k dani za predajné automaty a k dani za nevýherné hracie prístroje alebo niektorej z nich alebo čiastkové priznanie k týmto daniam alebo niektorej z nich.
/7/ V priznaní k dani za psa, k dani za predajné automaty a k dani za nevýherné hracie prístroje sa uvádza, ak ide o fyzickú osobu meno, priezvisko, titul, adresa trvalého pobytu, rodné číslo, ak ide o právnickú osobu alebo fyzickú osobu, ktorá je podnikateľom, obchodné meno alebo názov alebo dodatok obchodného mena, ak takýto má, identifikačné číslo a sídlo alebo miesto podnikania. Osoby sú povinné vyplniť všetky údaje podľa priznania k dani za psa, k dani za predajné automaty a k dani za nevýherné hracie prístroje.
/8/ Priznanie k dani za psa, k dani za predajné automaty a k dani za nevýherné hracie prístroje sa podáva na tlačive, ktorého vzor ustanoví Ministerstvo financií Slovenskej republiky všeobecne záväzným právnym predpisom. V tomto tlačive daňovník označí druh priznania, ktorým je čiastkové priznanie, opravné priznanie a dodatočné priznanie.
/9/ Daň za psa, daň za predajné automaty a daň za nevýherné hracie prístroje vyrubuje správca dane každoročne podľa stavu k 1. januáru príslušného zdaňovacieho obdobia na celé zdaňovacie obdobie jedným rozhodnutím.
/10/Ak vznikne v priebehu zdaňovacieho obdobia daňová povinnosť k dani za psa, k dani za predajné automaty a k dani za nevýherné hracie prístroje správca dane vyrubí pomernú časť dane rozhodnutím začínajúc mesiacom, v ktorom vznikla daňová povinnosť, až do konca príslušného zdaňovacieho obdobia.
/11/ Ak správca dane nevyrubil daň za psa, daň za predajné automaty a daň za nevýherné hracie prístroje, podľa ods. 9 a v priebehu zdaňovacieho obdobia zanikla daňová povinnosť, správca dane vyrubí rozhodnutím pomernú časť dane do zániku daňovej povinnosti podľa § 2 ods.8, § 3 ods. 5, § 4 ods. 6.
/12/ Správca dane na základe dodatočného priznania a dodatočného čiastkového priznania vyrubí rozhodnutím rozdiel z dane za psa, dane za predajné automaty a dane za nevýherné hracie prístroje na zdaňovacie obdobie, ktorého sa dodatočné priznanie týka a tiež na nasledujúce zdaňovacie obdobia, v ktorých boli daň za psa, daň za predajné automaty a daň za nevýherné hracie prístroje vyrubená aj bez podania priznania k dani za psa, k dani za predajné automaty a k dani za nevýherné hracie prístroje alebo niektorej z nich a čiastkového priznania k týmto daniam alebo niektorej z nich, ak sa na nasledujúce zdaňovacie obdobia dodatočné priznanie vzťahuje.

/13/ Ak daňovník podal dodatočné priznanie na zdaňovacie obdobie, na ktoré už podal priznanie k dani za psa, k dani za predajné automaty a k dani za nevýherné hracie prístroje alebo niektorej z nich a čiastkové priznanie k týmto daniam alebo niektorej z nich a daň za psa, daň za predajné automaty a daň za nevýherné hracie prístroje ešte neboli vyrubené na základe podaného priznania k dani za psa, k dani za predajné automaty a k dani za nevýherné hracie prístroje alebo niektorej z nich a čiastkového priznania k týmto daniam alebo niektorej z nich na zdaňovacie obdobie, správca dane vyrubí daň za psa, daň za predajné automaty a daň za nevýherné hracie prístroje s prihliadnutím na dodatočné priznanie.
/14/ Ak daňovník v ďalších zdaňovacích obdobiach nie je povinný podať na zdaňovacie obdobie priznanie k dani za psa, k dani za predajné automaty a k dani za nevýherné hracie prístroje alebo niektorej z nich a čiastkové priznanie k týmto daniam alebo niektorej z nich a správca dane na toto zdaňovacie obdobie daň za psa, daň za predajné automaty a daň za nevýherné hracie prístroje nevyrubí, právo na vyrubenie dane za psa, dane za predajné automaty a dane za nevýherné hracie prístroje na toto zdaňovacie obdobie zaniká po uplynutí piatich rokov od konca roka, v ktorom sa mali vyrubiť daň za psa, daň za predajné automaty a daň za nevýherné hracie prístroje.
/15/ Vyrubená daň za psa, daň za predajné automaty a daň za nevýherné hracie prístroje vo výške do 2.000 € vrátane je splatná do 15 dní odo dňa nadobudnutia právoplatnosti rozhodnutia.
/16/ Správca dane pri vyrubenej dani za psa, dani za predajné automaty a dani za nevýherné hracie prístroje nad 2.000 € určí platenie dane v dvoch splátkach. Splátky dane sú splatné v lehotách určených správcom dane v rozhodnutí, ktorým sa vyrubuje daň.
Daň sa uhrádza:
a)	v hotovosti alebo platobnou kartou v pokladni miestneho úradu mestskej časti,
b)	prevodným príkazom,
c)	poštovým poukazom.
Číslo účtu mestskej časti, variabilný symbol a konštantný symbol správca dane uvedie v rozhodnutí, ktorým vyrubí daň. Daňovník je povinný týmito údajmi označiť platbu dane.
/17/ Správca dane vráti pomernú časť dane za psa, dane za predajné automaty a dane za nevýherné hracie prístroje za zostávajúce mesiace zdaňovacieho obdobia, za ktoré bola daň zaplatená. Nárok na vrátenie pomernej časti dane za psa, dane za predajné automaty a dane za nevýherné hracie prístroje zaniká, ak daňovník nepodá čiastkové priznanie k týmto daniam alebo niektorej z nich v lehote najneskôr do 30 dní odo dňa zániku daňovej povinnosti.
/18/ Doklady preukazujúce nárok na zníženú sadzbu dane, prípadne na oslobodenie od dane je vlastník alebo držiteľ psa povinný predložiť správcovi dane spolu s priznaním k dani. Ak nárok na zníženú sadzbu dane, prípadne na oslobodenie od dane vznikne v priebehu zdaňovacieho obdobia, výška dane sa upraví od prvého dňa nasledujúceho mesiaca po podaní čiastkového priznania k dani a predložení príslušných dokladov.
/19/ Ak dôjde počas zdaňovacieho obdobia k zániku daňovej povinnosti k dani za psa, k dani za predajné automaty a k dani za nevýherné hracie prístroje alebo niektorej z nich, správca dane vydá nové rozhodnutie, ktorým vyrubí pomernú časť dane. Novým rozhodnutím sa pôvodné rozhodnutie alebo časť výroku rozhodnutia zrušuje. Proti novému rozhodnutiu alebo časti výroku rozhodnutia možno podať odvolanie.

§ 6
Daň za užívanie verejného priestranstva
/1/ Predmetom dane za užívanie verejného priestranstva je osobitné užívanie verejného priestranstva.
/2/ Verejným priestranstvom na účely tohto nariadenia sú verejnosti prístupné pozemky vo vlastníctve hlavného mesta Slovenskej republiky Bratislavy (ďalej len „hlavné mesto“), ktoré sú zverené do správy mestskej časti a pozemky vo vlastníctve mestskej časti, vrátane miestnych komunikácií III. a IV. triedy. Zoznam komunikácií III. a IV. triedy, zoznam pozemkov vo vlastníctve alebo v správe mestskej časti, tvorí neoddeliteľnú súčasť tohto všeobecne záväzného nariadenia.
Miestne komunikácie, ktoré sú podľa tohto nariadenia predmetom dane za užívanie verejného priestranstva, sú komunikácie III. triedy, uvedené v zozname komunikácií III. triedy, komunikácie IV. triedy, uvedené v zozname komunikácií IV. triedy a všetky pozemky vo vlastníctve alebo v správe mestskej časti, ktoré tvoria priľahlú zeleň k uvedeným komunikáciám III. a IV. triedy a všetky ostatné pozemky vo vlastníctve alebo v správe mestskej časti, ktoré daňovník užíva v súlade s rozhodnutím na zvláštne užívanie alebo povolením na vyhradené parkovacie miesto na miestnej komunikácii III. alebo IV. triedy.
/3/ Osobitným užívaním verejného priestranstva sa rozumie umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií, umiestnenie skládky, trvalé parkovanie vozidla mimo stráženého parkoviska a pod. Osobitným užívaním verejného priestranstva nie je užívanie verejného priestranstva v súvislosti s odstránením poruchy alebo havárie rozvodov a verejných sietí.
/4/ Daňovníkom je fyzická alebo právnická osoba, ktorá verejné priestranstvo užíva.
/5/ Základom dane za užívanie verejného priestranstva je výmera užívaného verejného priestranstva v m2.
/6/ Sadzba dane za užívanie verejného priestranstva za každý aj začatý m2 a za každý aj začatý deň je:
a)	za umiestnenie zariadenia, slúžiaceho na poskytovanie služieb (opravárenských, kopírovacích,
predaj výhradne novín a časopisov)	0,16 €,
b)	za umiestnenie stavebných zariadení na výstavbu, pre stavebné rekonštrukčné práce
inžinierskych sietí, prevádzkové výkopy, prípojky, zabezpečovacie zariadenia pri padaní omietky a za skládku s tým súvisiaceho druhu materiálu, umiestnenie lešenia, umiestnenie kontajnera, zriadenie oplotenia a za rozkopávky	0,60 €,
c)	za umiestnenie skládky tuhých palív	0,16 €,
d)	za umiestnenie skládky okrem skládky uvedenej v písmene b) a c)	1,65 €,
e)	za krátkodobé umiestnenie predajného zariadenia (pojazdného alebo prenosného),
umiestneného dočasne na verejnom priestranstve (predaj pukancov, slaných semiačok, tabakových výrobkov, nápojov a pod.) a krátkodobé umiestnenie reklamného zariadenia propagujúceho konkrétnu akciu (reklamný stojan)	4,00 €,

f)	za trvalé umiestnenie stánkov na predaj novín a časopisov, vrátane iných druhov tovaru - tabakové výrobky, nápoje a pod., na ktoré nebolo vydané kolaudačné rozhodnutie a za exteriérové sedenia - letné terasy	0,66 €,
g)	 za umiestnenie informačných, propagačných a reklamných zariadení na verejnom priestranstve	                                                                                                                                  1,65 €
h)	za umiestnenie telefónnej búdky s reklamným a propagačným zariadením            1,00 €,
i)	za umiestnenie cirkusu, lunaparku a iných atrakcií                                                  1,65	 €,
j)	za umiestnenie zariadenia a vyhradenie verejného priestranstva na nakrúcanie filmových
a televíznych programov, spotov, klipov, na fotografovanie, umiestnenie prenosovej techniky, iného technického zariadenia, tribúny, dekorácie	  10,00 €,
k)	za trvalé parkovanie osobného motorového vozidla (vyhradený parkovací box)      0,28 €,
l)	za trvalé parkovanie iného ako osobného motorového vozidla (dodávka, príves) (vyhradený
parkovací box)	     0,33 €,
m)	za parkovanie na vyhradenom parkovacom mieste pre vozidlo taxislužby (vyhradený    parkovací box)	                                                                                                            0,23 €,
n)	za umiestnenie mobilnej zelene, ktorej výmera presahuje 1 m2	0,66 	€,
o)	za umiestnenie zariadenia poskytujúceho výlučne informácie o kultúrnych, spoločenských
a športových podujatiach	0,66	 €.
/7/ Daňová povinnosť vzniká dňom začatia osobitného užívania verejného	priestranstva a zaniká dňom skončenia osobitného užívania verejného priestranstva.

/8/ Daňovník je povinný oznámiť svoj zámer osobitného užívania verejného priestranstva správcovi dane písomne na tlačive „Oznámenie vzniku - zániku daňovej povinnosti za užívanie verejného priestranstva“ ktoré obsahuje náležitosti oznámenia a tvorí prílohu č. 1 tohto nariadenia, najneskôr v deň vzniku daňovej povinnosti. Správca dane písomne vyzve daňovníka , ktorý nesplní oznamovaciu povinnosť o vzniku daňovej povinnosti na jej splnenie v primeranej lehote, ktorá nesmie byť kratšia ako osem dní.
/9/ Daňovník je povinný na požiadanie správcu dane preukázať skutočnú výmeru, dátum skutočného začatia a skončenia osobitného užívania verejného priestranstva záznamom o odovzdaní rozkopávky alebo fotokópiou stavebného denníka v prípade stavebných prác, alebo iného relevantného dokladu.
/10/ Správca dane vyrubí daň rozhodnutím najskôr v deň vzniku daňovej povinnosti za každý aj začatý deň a za každý aj začatý m2 osobitne užívaného verejného priestranstva. Vyrubená daň do 2.000 € je splatná do 15 dní odo dňa nadobudnutia právoplatnosti rozhodnutia. Správca dane pri vyrubenej dani nad 2.000 € vrátane určí platenie dane v dvoch splátkach. Splátky dane sú splatné v lehotách určených správcom dane v rozhodnutí, ktorým sa daň vyrubuje.
Daň sa vyrubuje v súlade s rozhodnutím na povolenie užívania verejného priestranstva alebo oznámením o povolení vyhradeného parkovania na miestnej komunikácií III. alebo IV. triedy.
/11/ Daň sa uhrádza:
a)	v hotovosti alebo platobnou kartou v pokladni miestneho úradu ,
b)	prevodným príkazom,
c)	poštovým poukazom.

Číslo účtu mestskej časti, variabilný symbol a konštantný symbol správca dane uvedie v rozhodnutí, ktorým vyrubí daň. Daňovník je povinný týmito údajmi označiť platbu dane.
/12/ Ak daňová povinnosť zanikne a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane na základe predložených dokladov vráti pomernú časť dane za zostávajúce dni, za ktoré bola daň zaplatená. Nárok na vrátenie pomernej časti zaniká, ak daňovník v uvedenej lehote zánik daňovej povinnosti neoznámi.
/13/ Od dane za užívanie verejného priestranstva sú oslobodení:
a)	fyzické a právnické osoby, ktoré organizujú na verejnom priestranstve kultúrnu akciu alebo športovú akciu bez vstupného alebo akciu, ktorej celý výťažok je určený na charitatívne a verejnoprospešné účely,
b)	fyzické a právnické osoby, ktoré užívajú verejné priestranstvo za účelom propagácie aktivít podporujúcich ochranu životného prostredia, podpory zdravia a iných humanitných a verejnoprospešných cieľov, protidrogových kampaní,
c)	občania mestskej časti, ktorí sú držiteľmi preukazu fyzickej osoby s ťažkým zdravotným postihnutím alebo držiteľmi preukazu fyzickej osoby s ťažkým zdravotným postihnutím so sprievodcom, odkázaní na individuálnu prepravu a zároveň sú držiteľmi preukazu osobitného označenia vozidla alebo parkovacieho preukazu,
d)	od dane za užívanie verejného priestranstva je oslobodený daňovník, ktorý má vyhradený parkovací box pre zásobovacie vozidlá a iné vozidlá spojené s prevádzkou zariadenia sociálnych služieb,
e)	od dane za užívanie verejného priestranstva je oslobodená mestská časť ako správca tejto dane a organizácie zriadené mestskou časťou.

Daňovník si uplatní oslobodenie v prípade a) oznámením o konaní akcie na verejnom priestranstve a predložím dokladu, že celý výťažok z akcie bol poukázaný na verejnoprospešné alebo charitatívne účely (na finančné a hospodárske oddelenie MU BNM), v prípade b) predloží daňovník doklady dokumentujúce účel, resp. zameranie akcie, v prípade c) predloží doklady k povoleniu na užívanie verejného priestranstva potrebné pre pridelenie parkovacieho boxu invalidnému občanovi (na oddelenie výstavby a investícií), v prípade d) dokladom z príslušného zariadenia sociálnych služieb.
/14/ Správca dane poskytne úľavu:
 1.     a)   vo výške 50% z dane podľa § 6 ods.6 písm. k) daňovníkovi - fyzickej osobe, ktorá využíva svoje vozidlo, parkované na vyhradenom parkovacom boxe, iba pre svoje osobné potreby, potreby rodiny a zabezpečenie potrieb svojich detí,
b)	vo výške 65% z dane podľa § 6 ods.6 písm. k) daňovníkovi - fyzickej osobe, ktorá využíva svoje vozidlo, parkované na vyhradenom parkovacom boxe iba pre svoje osobné potreby, potreby rodiny a zabezpečenie potrieb svojich detí, pričom v ostatnom (nevyužívanom) čase (minimálne 8 hodín denne v pracovné dni) poskytne parkovací box pre využitie ostatných vodičov s tým, že táto skutočnosť bude viditeľne vyznačená na dodatkovej tabuľke pre vyhradené parkovanie,
c)	vo výške 50% z dane podľa § 6 ods.6 písm. k) daňovníkovi, ktorý poskytne vyhradený parkovací box v ostatnom (nevyužívanom) čase (minimálne 12 hodín denne) pre využitie ostatných vodičov s tým, že táto skutočnosť bude viditeľne vyznačená na dodatkovej tabuľke pre vyhradené parkovanie,
d)	vo výške 50% v prípade vykonávania nevyhnutných opráv fasád, striech bytových domov, balkónov bytových domov a zatepľovania bytových domov,

e)	vo výške 50 %, ak daňovník je poberateľom dávky v hmotnej núdzi,

f)	vo výške 80 % z dane podľa § 6 ods. 6 písm. k) daňovníkovi - fyzickej osobe, držiteľovi preukazu fyzickej osoby s ťažkým zdravotným postihnutím alebo držiteľovi preukazu fyzickej osoby s ťažkým zdravotným postihnutím so sprievodcom s mierou funkčnej poruchy minimálne 50 %,

g)	vo výške 90 % z dane podľa § 6 ods. 6 písm. k) daňovníkovi - fyzickej osobe, držiteľovi preukazu fyzickej osoby s ťažkým zdravotným postihnutím alebo držiteľovi preukazu fyzickej osoby s ťažkým zdravotným postihnutím so sprievodcom s mierou funkčnej poruchy minimálne 80 %.

2.      Daňovník si uplatní zníženú sadzbu podľa písm. a) čestným vyhlásením, že vozidlo nie je využívané na podnikateľské aktivity, v prípade b) čestným vyhlásením, že vozidlo nie je využívané na podnikateľské aktivity a fotokópiou dodatkovej tabuľky, v prípade c) fotokópiou dodatkovej tabuľky, v prípade d) potvrdením správcu bytového domu, e) predložením dokladu o tom, že daňovník je poberateľom dávky v hmotnej núdzi, v prípade f) a g) predložením preukazu fyzickej osoby s ťažkým zdravotným postihnutím a rozhodnutia Úradu práce, sociálnych vecí a rodiny o výške miery funkčnej poruchy v % s údajom, že úrad vyhovuje žiadosti o vyhotovenie preukazu fyzickej osoby s ťažkým zdravotným postihnutím.
/15/ Doklady preukazujúce nárok na zníženú sadzbu dane podľa § 6 ods. 14 bod 2 predloží daňovník správcovi dane spolu so žiadosťou o poskytnutie úľavy a s oznámením o vzniku daňovej povinnosti, a to najneskôr v deň vzniku daňovej povinnosti. V prípade, ak daňovník doklady preukazujúce nárok na zníženú sadzbu dane nepredloží pri vzniku daňovej povinnosti súčasne s oznámením o vzniku daňovej povinnosti, správca dane daň vypočíta v súlade s § 6 ods. 6.

§ 7
Spoločné ustanovenia

/1/ Pri porušení povinností vyplývajúcich z tohto nariadenia sa postupuje podľa všeobecného právneho predpisu o správe daní - zákon č. 563/2009 Z.z. o správe daní (daňový poriadok) v znení neskorších predpisov. Podľa § 154 ods. 1 písmeno c) uvedeného zákona, t. j. za nesplnenie oznamovacej povinnosti v ustanovenej lehote, správca dane uloží pokutu podľa § 155 od. 1 písm. d) najviac do výšky vyrubenej dane, nie menej ako 5 €, najviac však do výšky 3000 €.
/2/ Na účely správy daní je správca dane oprávnený spracúvať osobné údaje v súlade s osobitným zákonom - zákon č. 428/2002 Z.z. o ochrane osobných údajov v znení neskorších predpisov.
/3/ V ostatných prípadoch, ktoré nie sú striktne uvedené v tomto všeobecne záväznom nariadení a pri výkone kontroly bude správca dane postupovať v súlade s príslušnými ustanoveniami zákona č. 563/2009 Z. z. o správe daní a o zmene a doplnení niektorých zákonov, ustanoveniami zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a inými platnými právnymi predpismi.
/4/ Správca dane určuje, že daň do 3 € sa nevyrubuje.
§ 8
Záverečné ustanovenia

/1/ Dňom nadobudnutia účinnosti Všeobecne záväzného nariadenia č. ... /2015 zo dňa 15.12.2015 o miestnych daniach na území mestskej časti Bratislava-Nové Mesto sa zrušuje Všeobecne záväzné nariadenie mestskej časti Bratislava-Nové Mesto č. 6/2012 zo dňa 11.12.2012 o miestnych daniach na území mestskej časti Bratislava-Nové Mesto v znení neskorších predpisov.

/2/ Zmeny a doplnky tohto Všeobecne záväzného nariadenia možno urobiť iba Všeobecne záväzným nariadením .
/3/ Všeobecne záväzné nariadenie mestskej časti Bratislava-Nové Mesto č. ... /2015 zo dňa 15.12.2015 o miestnych daniach na území mestskej časti Bratislava-Nové Mesto, schválené uznesením č. ....., nadobúda  účinnosť od 01. januára 2016.

V Bratislave, dňa   .............................

                                                                      				Mgr. Rudolf Kusý
									        starosta